Anfaal Saari

Anfaal binti Saari merupakan seorang ahli politik Malaysia yang berkhidmat sebagai Ahli Dewan Undangan Negeri Selangor (ADUN) bagi N15 Taman Templer sejak Ogos 2023 dan juga ahli Majlis Mesyuarat Kerajaan Negeri Selangor (EXCO) dalam pentadbiran negeri Selangor di bawah kerajaan Pakatan Harapan (PH) yang diketuai oleh Menteri Besar Amirudin Shari  Beliau pernah berkhidmat sebagai Ahli Majlis Perbandaran Ampang Jaya (MPAJ) dan ahli Majlis Perbandaran Selayang. Anfaal Saari memegang jawatan sebagai Timbalan Ketua Angkatan Wanita Amanah Negara (AWAN) Nasional dan Ketua AWAN Gombak, sayap wanita Parti Amanah Negara (AMANAH). Beliau kini merupakan salah seorang daripada dua EXCO AMANAH Selangor bersama Izham Hashim, dan juga salah seorang daripada dua EXCO wanita Selangor bersama Jamaliah Jamaluddin. Beliau juga merupakan anak kepada bekas ADUN Hulu Kelang, Saari Sungib.

 Pendidikan 

Anfaal Saari mendapat pendidikan awal di Sekolah Rendah Islam Al-Amin dan Sekolah Menengah Islam Al-Amin, di Gombak, Kuala Lumpur. Selepas tamat persekolahan, beliau mengambil Diploma Pentadbiran Perniagaan daripada Olympia Business School dan seterusnya Diploma Pengajian Al-Quran dan As-Sunnah daripada Akademi Islah Malaysia. Beliau meneruskan lagi pengajian sehingga memperolehi Ijazah Sarjana Muda dalam Pentadbiran Perniagaan daripada University of Northumbria Newcastle.

 Kerjaya politik 
 Ahli Majlis Mesyuarat Kerajaan Negeri Selangor (sejak 2023) 
Dalam Pilihan raya negeri Selangor 2023, gabungan pemerintah PH dan Barisan Nasional (BN) memenangi majoriti mudah dalam Dewan Undangan Negeri Selangor dan berjaya membentuk semula kerajaan. Susulan itu, Ahli Dewan Undangan Negeri (ADUN) Sungai Tua daripada PH, Amirudin Shari, telah dilantik semula sebagai Menteri Besar. Anfaal telah dilantik sebagai Ahli Majlis Mesyuarat Kerajaan Negeri Selangor dan diberikan portfolio Pemberdayaan Wanita dan Keluarga, Kebajikan Sosial dan Ekonomi Penjagaan oleh Menteri Besar, Amirudin masing-masing pada 21 dan 23 Ogos 2023.

 Ahli Dewan Undangan Negeri Selangor (sejak 2023) 
 Pilihan raya negeri Selangor 2023 
Dalam Pilihan raya negeri Selangor 2023, Anfaal membuat penampilan sulung dalam pilihan raya setelah dicalonkan oleh Pakatan Harapan (PH) untuk bertanding di kerusi Dewan Undangan Negeri Taman Templer. Anfaal memenangi kerusi tersebut dan telah dipilih sebagai Ahli Dewan Undangan Negeri (ADUN) Taman Templer bagi penggal pertama selepas menewaskan calon Perikatan Nasional (PN), Zaidy Abdul Talib, dan calon Ikatan Demokratik Malaysia (MUDA), Aida Rahman, dengan majoriti tipis sebanyak 467 undi.

 Keputusan pilihan raya 
+ Dewan Undangan Negeri SelangorTahunKawasan pilihan rayaCalonUndiPeratusLawanUndiPeratusUndi sahMajoritiHasil2023N15 Taman Templer (AMANAH)22,24749.67%Zaidy Abdul Talib (PAS)21,78048.62%44,79246771.12%Aida Rahman (MUDA)7651.71%

 Nota 

 Rujukan 

Kategori:Kelahiran 1979
Kategori:Orang hidup
Kategori:Anggota wanita Parti Amanah Negara
Kategori:Ahli politik wanita Malaysia berketurunan Melayu
Kategori:EXCO Kerajaan Negeri Selangor ke-15
Kategori:Ahli Dewan Negeri Selangor ke-15
Kategori:Ahli wanita Dewan Undangan Negeri Malaysia
Kategori:Projek AliffHaziq